Na temelju članka 19. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 40. Statuta Grada Delnice (SN GD 2/21), Gradsko vijeće Grada Delnica na današnjoj sjednici donosi

**ODLUKU O FINANCIRANJU JAVNIH POTREBA IZ PODRUČJA DRUŠTVENIH DJELATNOSTI U 2024. GODINI**

**Članak 1.**

Javne potrebe iz područja društvenih djelatnostiGrada Delnica za 2024. godinu obuhvaćaju kulturne djelatnosti i poslove, akcije i manifestacije, socijalnu skrb te zaštitu i unapređenje prirodnog okoliša koje su od interesa za Grad Delnice, a koje se ovim Programom utvrđuje kao javne potrebe, kao i one koje su utvrđene posebnim zakonom. Ovo se osobito odnosi djelatnost i poslove kulture, organizacija civilnog društva u kulturi, pomaganje i poticanje umjetničkog i kulturnog stvaralaštva, akcije i manifestacije što doprinose razvitku i promicanju kulturnog života. Obogaćivanja stečenih i upoznavanje novih vještina i znanja u području tehničke kulture, korisnog i sadržajnog provođenja slobodnog vremena djece, mladih i odraslih osoba, razvijanja prijateljstva i zajedništva, čime se pridonosi poticanju i promicanju tehničke kulture. Ovim se programom financiraju i programi u području turizma i ekologije, kao i programi udruga u zdravstvu i socijalnoj skrbi koji doprinose proširenju turističke ponude, kao i podizanju standarda zdravstvene zaštite.

**Članak 2.**

U Proračunu Grada Delnica za 2024. godinu osigurana su financijska sredstva za financiranje javnih potreba iz područja društvenih djelatnostina području Grada Delnica.

Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Delnica za 2024. godinu, sukladno priljevu sredstava u proračun.

**Članak 3.**

Financijska sredstva iz članka 2. ove Odluke raspoređuju se korisnicima kao što je prikazano u sljedećoj tablici:

|  |  |  |  |  |
| --- | --- | --- | --- | --- |
|  | **PRIJAVITELJ** | **PRIJAVLJENI PROGRAM** | **IZNOS** | **Ukupno** |
| 1 | Moto klub Mountain Riders | 14. winter party  | 800,00 | 2.250,00 |
| 2 | 11. blagoslov motora  | 300,00 |
| 3 | 13. moto mrazovi  | 650,00 |
| 4 | Najam prostora | 500,00 |
| 5 | UO Kotar teatar | Kotar festić! 1 | 500,00 | 2.500,00 |
| 6 | Kotar sezona! 9 | 1.500,00 |
| 7 | Kotar studio | 500,00 |
| 8 | Klub 138. brigade HV – Goranski risovi | Redovan rad | 800,00 | 1.800,00 |
| 9 | 33. obljetnica osnivanja Brigade | 400,00 |
| 10 | Kvaliteta života branitelja  | 300,00 |
| 11 | Poslovni prostor | 300,00 |
| 12 | Društvo Naša djeca  | Dan Grada i Dječji tjedan | 200,00 | 3.200,00 |
| 13 | Advent | 3.000,00 |
| 14 | HVIDRA Gorski kotar | Skrb o braniteljima | 300,00 | 1.800,00 |
| 15 | Duh. obnove i susreti s bran. udrugama | 800,00 |
| 16 | Obiljež. obljetnica iz Domovinskog rata | 700,00 |
| 17 | Ogranak Matice hrvatske u Delnicama | Redovan rad | 600,00 | 2.400,00 |
| 18 | Popularizacija znanosti | 500,00 |
| 19 | 32. goransko dijalektalno sijelo | 500,00 |
| 20 | Likovna djelatnost | 400,00 |
| 21 | Božični koncesrt | 400,00 |
| 22 | Udruga Goranski koraci | 15. glazbeno književna večer povodom Dana žena  | 500,00 | 900,00 |
| 23 | 10. međunarodni haiku susret | 400,00 |
| 24 | Udruga gluhih i nagluhih PGŽ | Komunikacijska podrška | 250,00 | 250,00 |
| 25 | Udruga umirovljenika Grada Delnica | Redovan rad | 1.800,00 | 2.450,00 |
| 26 | Pjesma za dušu | 250,00 |
| 27 | Sportsko društvene aktivnosti | 400,00 |
| 28 | Oldtimer klub Delnice 1995 | 30. Oldtimer rally | 800,00 | 800,00 |
| 29 | Kulturno umjetničko društvo Delnice | 50 godina KUD-a  | 2.500,00 | 7.400,00 |
| 30 | Redovan rad | 2.000,00 |
| 31 | 20 godina VS DIM | 2.400,00 |
| 32 | Poslovni prostor | 500,00 |
| 33 | Udruga za sport, rekreaciju i turizam Kupa | 18. akcija Eko Kupa  | 600,00 | 1.700,00 |
| 34 | 13. Božični koncesrt  | 500,00 |
| 35 | Filmske ljetne večeri | 600,00 |
| 36 | Gradska limena glazba Delnice | Nabava opreme i admin. troškovi | 1.500,00 | 3.800,00 |
| 37 | Poslovni prostor | 500,00 |
| 38 | Gostovanja na smotrama  | 400,00 |
| 39 | Nastupi i priredbe  | 400,00 |
| 40 | Školarina za učenike OGŠ | 1.000,00 |
| 41 | Udruga Glazbeni susreti Gorskog kotara | Goranska školica  | 600,00 | 1.400,00 |
| 42 | 22. smotra heligonki | 800,00 |
| 43 | Etno udruga Prepelin'c | 13. Od mora do gora | 600,00 | 1.000,00 |
| 44 | 16. ivanjske kresnice | 400,00 |
| 45 | Udruga uzgajatelja malih životinja Pajdaš | Godišnja izložba | 500,00 | 500,00 |
| 46 | Udruga za promicanje priče FABOLUS | Serija književnih susreta književnice za djecu Natalije Mitrić | 300,00 | 300,00 |
| 47 | Udruga pčelara Žbela | Predavanje za Pčelare | 250,00 | 250,00 |
| 48 | ŠRU Goran | Edukacije djece i mladeži | 300,00 | 300,00 |

Gradonačelnica, na opravdani zahtjev korisnika i uz suglasnost Povjerenstva za procjenu programa prijavljenih na Natječaj, može izmijeniti način financiranja.

**Članak 4.**

Ugovorom se utvrđuju programi i projekti koji se sufinanciraju te međusobna prava i obveze davatelja i primatelja financijskih potpora.

Financijska sredstva iz članka 3. ove Odluke doznačava gradski upravni odjel sukladno zahtjevima korisnika, a temeljem Ugovora sklopljenih s korisnicima. Korisnici su dužni Gradonačelnici Grada Delnica dostaviti izvještaj o utrošenim sredstvima godišnje i to do 15. veljače 2025. godine.

Grad Delnice zadržava pravo uvida u financijsku dokumentaciju korisnika.

**Članak 5.**

Ova Odluka stupa na snagu prvog dana od dana objave u „Službenim novinama Grada Delnica“.

KLASA: 402-04/24-01/1

URBROJ: 2170-6-5-3-24-14

Delnice, 25. srpnja 2024. godine

Gradsko vijeće Grada Delnica

Predsjednica

Ivana Pečnik Kastner, v.r.